Súradnice: 50°7′38″S 17°21′51″V﻿ / ﻿50,12722°S 17,36417°V﻿ / 50.12722; 17.36417

**Železná** je miestna časť mesta Vrbno pod Pradědem v okrese Bruntál v Moravskosliezskom kraji.

História
--------

Pôvodne hutnícku osadu založil Vratislavský biskup gróf Filip Gotthard von Schaffgotsch v roku 1770.

Prvý hámor dostal meno Nepomuk a hutnícka osada mala meno Hammerdörfel. Osada bola v područí obce Einsiedel (Mnichov).
Od roku 1795 sa pokúšala osamostatniť, čo sa na prvýkrát nepodarilo. Veľké úsilie pre osamostatnenie preukázal krajský hajtman Mückusch von Buchberg, po ktorom získala osada v roku 1795 nové meno Buchbergstahl a na jeho počesť bol zasadený v roku 1795 historický strom - buk, ktorý rastie dodnes. Osada získala samostatnosť až v roku 1835. V rokoch 1850 až 1877 bola súčasťou obce Mnichov. 
K obci tiež patrila osada Wolfseife. Názov Steinseifen tu neobstojí, pretože je to názov Skalného Potoka. Ďalej po roku 1835 osada Vidly (nemecky Gabel) a po roku 1930 aj Bílý Potok (tiež Bílý Zejf), táto obec vznikla v roku 1827 pod menom Zainhütte, ako je vidieť na mape z roku 1870. Od konca 19 stor. do roku 1947 mala meno Weisseseife. V roku 1947 bola obec premenovaná na Železnú.

Železiarne, valcovne a zlievárne patrili vrchnostenskej správe Javorník. Od roku 1805 boli prenajímané. Roku 1852 až 1875 ich mal v nájme rod Kleinov. Po roku 1900 sa tu výroba obmedzovala, zatiaľ čo dolovanie železnej rudy zaniklo už koncom 19. storočia. Od roku 1921 boli v nájme a.s. Ferrum Praha a od roku 1935 H. Grosse. Až v roku 1939 zakúpil celý komplex továrnik A. Grohmann a spol.. Hute pracovali do roku 1949. K roku 1925 je zaznamenaná výroba pečiatok. 
K roku 1880 sa uvádza všeobecná škola, ktorá mala v roku 1900 dve triedy, po roku 1918 mala expozitúru vo Vidliach. Roku 1925 tu bola pošta. 

V roku 1938 sa stala obec súčasťou Nemecka. 8. mája 1945 bola obec obsadená Červenou armádou a opäť pripojená k Česko-Slovensku. Potom bolo nemecké obyvateľstvo presídlené. Do tej doby bola obec čisto nemeckou. Obec stratila samostatnosť v roku 1960 pripojením k mestu Vrbno pod Pradědem.

### Významní rodáci

* Hedwig Teichmann (1875-1945) - spisovateľka.

### Vývoj počtu obyvateľov

Počet obyvateľov Železnej podľa sčítania alebo iných úradných záznamov:



| Rok | 1869 | 1880 | 1890 | 1900 | 1910 | 1921 | 1930 | 1950 | 1961 | 1970 | 1980 | 1991 | 2001 |
| --- | --- | --- | --- | --- | --- | --- | --- | --- | --- | --- | --- | --- | --- |
| Počet obyvateľov | 730 | 793 | 761 | 761 | 694 | 685 | 693 | 480 | 391 | 381 | 451 | 505 | 498 |

1. ↑  vrátane Bílého Potoka a Vidiel
2. ↑  vrátane Bílého Potoka a Vidiel
3. ↑  vrátane Bílého Potoka a Vidiel
4. ↑  vrátane Bílého Potoka a Vidiel
5. ↑  vrátane Bílého Potoka a Vidiel

V Železnej je k februáru 2015 evidovaných 144 adries. Pri sčítaní ľudu roku 2001 tu bolo napočítaných 131 domov, z toho 113 trvale obývaných.

Referencie
----------

1. ↑  Český štatistický úrad. *Historický lexikon obcí ČR 1869 - 2005 - 1. díl* [online]. 2007-03-03, [cit. 2015-03-01]. S. 710, 711, záznam 66-5. Dostupné online. (po česky)
2. 1 2 3 4  BARTOŠ, Josef aj. *Historický místopis Moravy a Slezska v letech 1848-1960, XIII*. 1.. vyd. Olomouc : Vydavatelství Univerzity Palackého, 1994. (po česky)
3. ↑  Český štatistický úrad. *Historický lexikon obcí České republiky 1869–2005*. Ed. Balcar, Vladimír; Havel, Radek; Křídlo, Josef; Pavlíková, Marie; Růžková, Jiřina; Šanda, Robert; Škrabal, Josef. Zväzok 1. Praha : Český štatistický úrad, 2006. 2 zv. (760 s.) ISBN 80-250-1311-1. S. 710-711. (po česky)
4. ↑   *Statistický lexikon obcí v zemi Moravskoslezské*. Praha : Ministerstvo vnitra a Státní úřad statistický, 1935. S. …. (po česky)
5. ↑  Český štatistický úrad. *Statistický lexikon obcí České republiky 2005*. Ed. Růžková, Jiřina; Morávková, Štěpánka; Škrabal, Josef; Jungová, Galina; Pavlíková, Marie. Zväzok 1. Praha : Ottovo nakladatelství s.r.o. 2005. 1360 s. ISBN 80-7360-287-3. S. 1082-1083. (po česky)
6. ↑  Ministerstvo vnútra ČR. *Adresy v České republice* [online]. 2009-10-10, [cit. 2015-02-20]. Dostupné online. (po česky)

Zdroj
-----

*Tento článok je čiastočný alebo úplný preklad článku Železná (Vrbno pod Pradědem) na českej Wikipédii.*

  


| Mesto Vrbno pod Pradědem - časti |
| --- |
| Bílý Potok • Mnichov • Vidly • Vrbno pod Pradědem • Železná |